Alma - La mondo antaŭ la hejma sojlo

Alma - La mondo antaŭ la hejma sojlo estas bildrakonto slovenlingve verkita de Mojiceja Bonte, esperantigita de Nika Rožej kaj eldonita de Centra Biblioteko de Celje kaj Esperanto-Societo Ljubljana en 2021.  

Ĉar la libro estas bildrakonto do unuavide ĝi aspektas kiel infanlibro. Tamen, ĝi estas multe pli ol tio: ĝi estas omaĝo al eksterordinara homo, kiu havis nekredeblajn entuziasmon kaj intereson pri nia mondo.

Ĝi priskribas la infanajn jarojn de Alma, kaj ankaŭ montras ŝiajn senfinan scivolemon kaj senbridan lernemon pri la plej diversaj fakoj, ekzemple pri lingvoj, historio, desegnado, muziko kaj natursciencoj.

Evidentas ke lingvoj kaj vojaĝado estis kernaj en la vivo de la verkisto, tiele la poezieca teksto kaj belaj ilustraĵoj trafe montras tion. Oni legas kiel Alma lernis plurajn lingvojn samtempe kaj revis pri vojaĝado. Ŝi deziris ekkoni “novajn landojn, interesajn homojn kaj iliajn morojn”.

Desegnaĵoj de Polona Kosec akompanas la tekston. Eĉ en la internaj kovriloj oni povas admiri belajn bildojn, kiuj prezentas la mirindan vivon de Alma kaj ŝian tutmondan vojaĝon.

 Recenzoj 

 Referencoj 

 Eksteraj ligiloj 

 Mojiceja Bonte, Alma – La mondo antaŭ la hejma sojlo, eld. Centra Biblioteko de Celje kaj Esperanto-Societo Ljubljana, 2021, ISBN 9789616557108
 Katalogo de Esperantomuzeo kaj Kolekto por Planlingvoj

Kategorio:Katalogo de Esperantomuzeo kaj Kolekto por Planlingvoj
Kategorio:Tradukita literaturo en Esperanto